Virallinen lehti nro C 151 , 19/06/1995 s. 0209



Ehdotus neuvoston asetukseksi teurastetun sian perushinnan ja vakiolaadun vahvistamisesta 1 päivän heinäkuuta 1995 ja 30 päivän kesäkuuta 1996 väliseksi ajaksi (KOM(95)0034 - C4-0071/95 - 95/0047(CNS)) Ehdotus hyväksyttiin seuraavin tarkistuksin: (Tarkistus 55) Johdanto-osan kappale 1 >Alkuperäinen teksti> teurastetun sian perushintaa vahvistettaessa olisi otettava huomioon yhteisen maatalouspolitiikan tavoitteet; yhteisen maatalouspolitiikan tavoitteita ovat erityisesti kohtuullisen elintason takaaminen maatalousväestölle, tarvikkeiden saatavuuden turvaaminen ja kohtuullisten kuluttajahintojen takaaminen. >EP:n äänestyksessä hyväksytty teksti> teurastetun sian perushintaa vahvistettaessa olisi otettava huomioon yhteisen maatalouspolitiikan tavoitteet; yhteisen maatalouspolitiikan tavoitteita ovat muiden väestöryhmien kanssa tasavertaisen elintason takaaminen maatalousväestölle, jatkuva pyrkiminen yhteisön suosimiseen kaikilla tuotannon aloilla ja tarvikkeiden saatavuuden, laadun ja kohtuullisten hintojen turvaaminen; teurastetun sian perushinta olisi säilytettävä edellisen vuoden tasolla, sillä kasvattajia koettelee vaikea valuuttakurssien heilahteluista jatkuva kriisi, minkä lisäksi viljojen hinnan laskusta ei ole ollut minkäänlaista hyötyä kasvattajille eikä kuluttajille. (Tarkistus 56) Johdanto-osan kappale 1 a (uusi) >EP:n äänestyksessä hyväksytty teksti> kautta 1994/95 leimasi interventiohintojen jatkuva lasku (-30,5 %); sianlihamarkkinoita koettelee pitkä-aikainen taloudellinen kriisi; (Tarkistus 57) Johdanto-osan kappale 1 b (uusi) >EP:n äänestyksessä hyväksytty teksti> perushinta olisi mukautettava uusiin olosuhteisiin; (Tarkistus 58) Johdanto-osan kappale 2 a (uusi) >EP:n äänestyksessä hyväksytty teksti> yhteisen maatalouspolitiikan uudistamisesta johtuva viljojen interventio-hinnan aleneminen 7,5 %:lla alentaa sianlihan tuotantohintaa vain noin 3,8 % ja yksinomaan keskipitkällä ja pitkällä aikavälillä. (Tarkistus 59) 1 artikla >Alkuperäinen teksti> Vakiolaatuisen teurastetun sian perushinta vahvistetaan 1 päivän heinäkuuta 1995 ja 30 päivän kesäkuuta 1996 välisenä aikana 1509,30 ecuksi tonnilta. >EP:n äänestyksessä hyväksytty teksti> Vakiolaatuisen teurastetun sian perushinta vahvistetaan 1 päivän heinäkuuta 1995 ja 30 päivän kesäkuuta 1996 välisenä aikana 1569,76 ecuksi tonnilta. (Tarkistus 60) 1 a artikla (uusi) >EP:n äänestyksessä hyväksytty teksti> 1 a artikla Komissio esittää 21 päivään joulukuuta 1995 mennessä kertomuksen ja vastaavat ehdotukset keinoiksi vakauttaa markki-nahinnan muodostamismekanismeja sianliha- alalla ja etenkin rajoittaa tilojen kokoa ja niiden tuotantomääriä. Komissio esittää myös tässä yhteydessä tai myöhemmin ehdotuksessa asetukseksi perushinnan määrämisestä markkinointivuodelle 1996/1997 laskentamenetelmän, jonka avulla perushinta voidaan laskea ilman erityistoimenpiteitä objektiivisten arviointiperusteiden mukaan. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi teurastetun sian perushinnan ja vakiolaadun vahvistamisesta 1 päivän heinäkuuta 1995 ja 30 päivän kesäkuuta 1996 väliseksi ajaksi (KOM(95)0034 -C4-0071/95 - 95/0047(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(95)0034 - 95/0047(CNS) ((EYVL C 99, 21.4.1995, s. 28)), - neuvoston kuultua sitä (C4-0071/95), - ottaa huomioon työjärjestyksensä 58 artiklan, - ottaa huomioon maataloutta ja maaseudun kehittämistä käsittelevän valiokunnan mietinnön ja budjettivaliokunnan, taloudellisten ulkosuhteiden valiokunnan, ympäristö-, terveys- ja kuluttajansuojavaliokunnan sekä kehitys- ja yhteistyövaliokunnan lausunnot (A4-0100/95), 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä ehdotuksesta; 3. Pyytää tulla kuulluksi uudelleen, jos neuvosto aikoo tehdä merkittäviä muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.